BOKMÅL

**VEILEDER TIL UTFYLLING AV ÅRLIG RAPPORTERINGSSKJEMA FOR STAMFISK**

Ifølge Akvakulturdriftsforskriftens § 45 *Årlig rapportering for stamfisk* skal det fra akvakulturanlegg med stamfisk av laks, ørret og regnbueørret på land rapporteres til Fiskeridirektoratet innen 15.juli hvert år, om opplysninger på lokalitetsnivå for hver årsklasse for perioden 1. juni det foregående år til og med 31. mai det inneværende år.

Det er landlokaliteten som stryker stamfisk som skal rapportere. Tillatelse til akvakultur av stamfisk i sjøvann må omfatte en egnet og klarert landlokalitet, jf laksetildelingsforskriftens § 28 andre ledd. Dersom det er gitt dispensasjon for stryking av stamfisk ved en annen landlokalitet enn den som er klarert, skal denne landlokaliteten rapportere.

**Selskapsinformasjon**

* **Organisasjonsnummer:** Skriv inn organisasjonsnummer for selskapet som er innehaver av tillatelsen det rapporteres for. Dersom det rapporteres fra flere innehavere må det benyttes flere skjema.
* **Lokalitetsnummer:** Skriv inn lokalitetsnummer for landanlegget som rapporterer. Dersom det er gitt dispensasjon for stryking av stamfisk ved en annen landlokalitet enn den som er klarert, skal den benyttede landlokaliteten oppgis.
* **Tillatelsesnr. (landlokalitet):** Skriv inn hvilke tillatelser det skal rapporteres for. Tillatelsene skilles med komma (,).

**Innsender**

* **Navn, e-postadresse og telefonnummer** oppgis for personen som rapporterer.

**Rapportering pr. tillatelse**

* **Lokalitetsopplysninger:** Fyll inn lokalitetsnummer og lokalitetsnavn på sjølokaliteten hvor stamfisken stod det siste året før den ble landsatt for stryking, og hvilken tillatelse stamfisken inngår i. Benytt flere rader om nødvendig.
* **Utsett:** Det skal rapporteres antall fisk utsatt, året for utsett og om fisken ble satt ut vår eller høst.
* **a) Antall fisk strøket (stk):** Det skal oppgis hvor mange hunner, hanner, og evt hvor mange stamfisk fra sikringspopulasjonen (dersom benyttet) som er strøket.
* **b) Tap (stk):** Det skal oppgis totalt antall fisk som er tapt og årsak, for hele produksjonssyklusen.
* **c) Antall rognkorn (mill. stk):** Det skal oppgis hvor mange rognkorn som er befruktet (innlagte rognkorn), produsert (totalproduksjon av rogn frem til levering), levert (salg, etc), restbeholdning etter levering, og sikring (dersom det er benyttet stamfisk fra sikringspopulasjon til stryking, skal det oppgis totalt antall rognkorn som er produsert fra sikringsfisk).

**Avvik**

I kommentarfeltet skal det skrives inn dersom det er avvik fra biologisk avstamming, opprinnelse, planlagt avlsmål, avlsmetode og seleksjonsintensitet, og dette skal oppgis med årsak.

**Innsending**

Skjemaet skal sendes inn elektronisk på e-post til postmottak@fiskeridir.no innen 15. juli.